Previle (Kotor-Varoš)
Previle su naseljeno mjesto u općini Kotor-Varoš, Bosna i Hercegovina. Nisu registrirane kao naseljeno mjesto, nego su odabrane kao pogodno središte (na raskrsnici lokalnih puteva) administrativne jedinice koja je obuhvatala sela Boljanići, Hadrovci, Jakotina, Javorani, Ravne, Sokoline, Vagani, Varjače, Viševice, Vranić i pripadajuće zaseoke. Uz prateću administrativnu infrastrukturu, Previle su imale i osnovnu školu. Do administrativne i upravne reforme 1955. godine Previle su imale status općine u Kotorvaroškom srezu. Nakon ukidanja općine, jedan dio sela je pripao općini Kneževo, a drugi općini Kotor-Varoš. Prema Popisu stanovništva i stanova u FNRJ iz 1953. u selima općine Previle živjelo je ukupno 4.576 stanovnika, od čega Srbi – 3.537, Hrvati – 696, Jugoslaveni neopredijeljeni – 341, Ostali – 1.